
ОБЩИНСКИ СЪВЕТ – ПИРДОП
2070 град Пирдоп, пл. „Тодор Влайков” №2; тел.: 07 181/51-12,
факс: 07 181/51 12  ,е-mail: obs@pirdop.egov.bg


П Р О Т О К О Л
№ 12
	Днес 02.12.2025 г. от 17.30 ч. в Ритуалната зала на община Пирдоп се проведе извънредно заседание на Общински съвет – Пирдоп.
	В начало на заседанието присъстваха 12 (дванадесет) общински съветници, както  следва:
	Васил  Кафеджиев
          Георги Панов
	Деян Стоев
	Иван Джонгов
	Лало Кирилов 
          Кристина Петкова
          Мария Бръмбева
	Ненко Павлов
	Ненко Ненчев 
	Силвия Георгиева
	Симеон Симеонов
	Тодор Иванов

	Присъстват още: Ангел Геров – кмет на Община Пирдоп,  Златка Кънева - кмет на кметство Душанци, служители на ОбА - Пирдоп, представители на Народно читалище „Напредък 1869” град Пирдоп,  граждани и медии. 
Заседанието беше открито и ръководено от Иван Джонгов - Председател на              ОбС - Пирдоп.
	Иван Джонгов: Откривам заседанието на Общински съвет - Пирдоп, на което присъстват 12 общински съветници. Отсъства общински съветник – Станислав Готев.
Заседанието се свиква на основание чл. 23, ал. 4, т. 1 от Закона за местното самоуправление и местната администрация.
Уважаеми съветници, у-ми г-н Геров, у-ма г-жо Кънева, уважаема администрация, уважаеми жители на гр. Пирдоп, граждани и медии,
	(Г-н Джонгов поздрави г-н А. Геров за присъствието му на заседанието.)

	 Заседанието е законно и може да започне своята работа. Проектът за дневен ред е публикуван на сайта на община Пирдоп и е следния: 

ДНЕВЕН РЕД:
1. Докладна записка с рег. № 9002-94 / 12.11.2025 г., относно: Приемане на План-програма за дейността на Народно читалище „Напредък 1869” град Пирдоп за 2026 г.
                                                                Докл.: Ангел Геров- Кмет на Община Пирдоп

2. Докладна записка с рег. № 9002-95 / 12.11.2025 г., относно: Приемане на План-програма за дейността на Народно читалище „Светлина 1910” с. Душанци за 2026 г.
                                                                Докл.: Ангел Геров- Кмет на Община Пирдоп

3. [bookmark: _Hlk189212045]Докладна записка с рег. № 9002-97 / 17.11.2025 г., относно: Даване на съгласие за допълване на „Схема на преместваемите обекти и елементи на градското обзавеждане по чл.56 от ЗУТ“.
                                                               Докл.: Ангел Геров- Кмет на Община Пирдоп

4. Докладна записка с рег. № 9002-96 / 17.11.2025 г, относно: Кандидатстване на община Пирдоп по Подпрограма „Енергийна ефективност на общинските училища и детски градини“ (ЕЕОУДГ) към Инвестиционната програма за климата (ИПК) на Националния доверителен екофонд.
                                                               Докл.: Ангел Геров- Кмет на Община Пирдоп

5. Докладна записка с рег. № 9002-103 / 21.11.2025 г, относно: Даване на съгласие Община Пирдоп да кандидатства по Целева програма „Подобряване на материалната база на Домашен социален патронаж“ към Фонд “Социална закрила“ с проектно предложение „Закупуване на ново кухненско оборудване на Домашен социален патронаж в община Пирдоп”  и  осигуряване на  11% съфинансиране от общия бюджет.
                                                               Докл.: Ангел Геров- Кмет на Община Пирдоп

6. Докладна записка с рег. № 9002-102 / 19.11.2025 г, относно: Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци.
                                                              Докл.: Ангел Геров- Кмет на Община Пирдоп


И. Джонгов: Уважаеми колеги, имате ли предложения по дневния ред?

Л. Кирилов предложи към дневния ред на заседанието да бъде включено предложението от  групата на БСП ЗА БЪЛГАРИЯ (ПП "БЪЛГАРСКА ПРОГРЕСИВНА ЛИНИЯ", ПП "ВМРО - БЪЛГАРСКО НАЦИОНАЛНО ДВИЖЕНИЕ" И коалиция "ЛЕВИЦАТА!") с                              рег. № 9002-107 / 27.11.2025 г. за промяна в състава на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към Общински съвет – Пирдоп, като каза, че по закон г-жа Петкова трябва да участва в поне една комисия.

А. Геров предложи към дневния ред на заседанието да бъде включена Докладна записка с рег. № 9002-98 / 17.11.2025 г, относно: Приемане на Наредба за изменение и допълнение на Наредба за определянето и администрирането на местните такси и цени на услуги и права на територията на Община Пирдоп (Приета с Реш. № 52 по Протокол № 5 от 27.04.2023 г. на ОбС Пирдоп, допълнена и изменена с Решение №130 по Протокол № 9 от 25.09.2025 г. на Общински съвет – Пирдоп).
 
С. Готев се присъедини към заседанието на Общински съвет-Пирдоп. В залата присъстват 13 общински съветника.

Други предложения по дневния ред нямаше и се пристъпи към гласуване.

И. Джонгов подложи на гласуване предложението на г-н Кирилов. (Г-н И. Джонгов прочете предложението).
Предложение до Общински съвет – Пирдоп  от  групата на БСП ЗА БЪЛГАРИЯ (ПП "БЪЛГАРСКА ПРОГРЕСИВНА ЛИНИЯ", ПП "ВМРО-БЪЛГАРСКО НАЦИОНАЛНО ДВИЖЕНИЕ" И коалиция "ЛЕВИЦАТА!") с рег. № 9002-107 / 27.11.2025 г. ....
Между г-н Джонгов  и г-н Кирилов се размениха няколко реплики по отношение на това защо е адресирано предложението до Общински съвет – Пирдоп; изискването на г-жа Петкова да участва в поне една постоянна комисия; формата на предложението т.е., че не е докладна записка.
	 
Моля, гласувайте: 
	Гласували „за” - Георги Панов, Кристина Петкова, Лало Кирилов, Ненко Ненчев, Тодор Иванов;  
          Гласували „против” – Станислав Готев;
	Гласували  „въздържал се” – Васил Кафеджиев, Деян Стоев, Иван Джонгов, Мария Бръмбева, Ненко Павлов, Силвия Георгиева, Симеон Симеонов;

На основание чл. 21, ал. 1, т. 23 и ал. 2 от Закона за местното самоуправление и местната администрация, след проведеното гласуване с 5 гласа „за”, както следва: Георги Панов, Кристина Петкова, Лало Кирилов, Ненко Ненчев, Тодор Иванов, 1 гласа „против” - Станислав Готев и 7 гласа „въздържал се” - Васил Кафеджиев, Деян Стоев, Иван Джонгов, Мария Бръмбева, Ненко Павлов, Силвия Георгиева, Симеон Симеонов, Общински съвет-Пирдоп прие 
РЕШЕНИЕ
№ 149
Общински съвет – Пирдоп не приема към дневния ред на заседанието да бъде включено  Предложение с рег. № 9002-107 / 27.11.2025 г. групата на БСП ЗА БЪЛГАРИЯ (ПП "БЪЛГАРСКА ПРОГРЕСИВНА ЛИНИЯ", ПП "ВМРО-БЪЛГАРСКО НАЦИОНАЛНО ДВИЖЕНИЕ" И коалиция "ЛЕВИЦАТА!").

И. Джонгов: Подлагам на гласуване предложението на г-н Геров към дневния ред на заседанието да бъде включена  Докладна записка с рег. № 9002-98 / 17.11.2025 г, относно: Приемане на Наредба за изменение и допълнение на Наредба за определянето и администрирането на местните такси и цени на услуги и права на територията на Община Пирдоп (Приета с Реш. № 52 по Протокол № 5 от 27.04.2023 г. на ОбС Пирдоп, допълнена и изменена с Решение № 130 по Протокол № 9 от 25.09.2025 г. на Общински съвет – Пирдоп).

Моля, гласувайте: 
	Гласували „за” - Георги Панов, Кристина Петкова, Лало Кирилов, Мария Бръмбева, Ненко Ненчев, Тодор Иванов;  
          Гласували „против” – няма; 
	Гласували  „въздържал се” – Васил Кафеджиев, Деян Стоев, Иван Джонгов, Ненко Павлов, Силвия Георгиева, Симеон Симеонов, Станислав Готев;

На основание чл. 21, ал. 1, т. 23 и ал. 2 от Закона за местното самоуправление и местната администрация, след проведеното гласуване с 6 гласа „за”, както следва: Георги Панов, Кристина Петкова, Лало Кирилов, Мария Бръмбева, Ненко Ненчев, Тодор Иванов,  0 гласа „против” и 7 гласа „въздържал се” - Васил Кафеджиев, Деян Стоев, Иван Джонгов, Ненко Павлов, Силвия Георгиева, Симеон Симеонов, Станислав Готев,  Общински съвет-Пирдоп прие 
РЕШЕНИЕ
№ 150
Общински съвет – Пирдоп не приема към дневния ред на заседанието да бъде включена Докладна записка с рег. № 9002-98 / 17.11.2025 г, относно: Приемане на Наредба за изменение и допълнение на Наредба за определянето и администрирането на местните такси и цени на услуги и права на територията на Община Пирдоп (Приета с Реш. № 52 по Протокол № 5 от 27.04.2023 г. на ОбС Пирдоп, допълнена и изменена с Решение № 130 по Протокол № 9 от 25.09.2025 г. на Общински съвет – Пирдоп).

[bookmark: _Hlk167983997]	Подлагам на гласуване предварително обявения проект за дневен ред.
Моля, гласувайте: 
	Гласували „за” - Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов  и Станислав Готев, 
          Гласували „против” – няма; 
	Гласували  „въздържал се” – Тодор Иванов;  

На основание чл. 21, ал. 1, т. 23 и ал. 2 от Закона за местното самоуправление и местната администрация, след проведеното гласуване с 12 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов,  Станислав Готев, 0 гласа „против” и 1 гласа „въздържал се” - Тодор Иванов,  Общински съвет-Пирдоп прие 
РЕШЕНИЕ
№ 151
	I.Общински съвет-Пирдоп реши заседанието да протече при следния
ДНЕВЕН РЕД:
1. Докладна записка с рег. № 9002-94 / 12.11.2025 г., относно: Приемане на План-програма за дейността на Народно читалище „Напредък 1869” град Пирдоп за 2026 г.
                                                                     Докл.: Ангел Геров- Кмет на Община Пирдоп

2. Докладна записка с рег. № 9002-95 / 12.11.2025 г., относно: Приемане на План-програма за дейността на Народно читалище „Светлина 1910” с. Душанци за 2026 г.
                                                                 Докл.: Ангел Геров- Кмет на Община Пирдоп

3. Докладна записка с рег. № 9002-97 / 17.11.2025 г., относно: Даване на съгласие за допълване на „Схема на преместваемите обекти и елементи на градското обзавеждане по чл.56 от ЗУТ“.
                                                               Докл.: Ангел Геров- Кмет на Община Пирдоп

4. Докладна записка с рег. № 9002-96 / 17.11.2025 г, относно: Кандидатстване на община Пирдоп по Подпрограма „Енергийна ефективност на общинските училища и детски градини“ (ЕЕОУДГ) към Инвестиционната програма за климата (ИПК) на Националния доверителен екофонд.
                                               Докл.: Ангел Геров- Кмет на Община Пирдоп

5. Докладна записка с рег. № 9002-103 / 21.11.2025 г, относно: Даване на съгласие Община Пирдоп да кандидатства по Целева програма „Подобряване на материалната база на Домашен социален патронаж“ към Фонд “Социална закрила“ с проектно предложение „Закупуване на ново кухненско оборудване на Домашен социален патронаж в община Пирдоп”  и  осигуряване на  11% съфинансиране от общия бюджет.
                                               Докл.: Ангел Геров- Кмет на Община Пирдоп

6. Докладна записка с рег. № 9002-102 / 19.11.2025 г, относно: Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци.
                                                              Докл.: Ангел Геров- Кмет на Община Пирдоп

Преминаваме към точка 1. от дневния ред, а именно: Докладна записка с рег. № 9002-94 / 12.11.2025 г., относно: Приемане на План-програма за дейността на Народно читалище „Напредък 1869” град Пирдоп за 2026 г.

Давам думата на г-н Геров – кмет на Община Пирдоп, за да ни запознае с така представената докладна записка.
А. Геров: Уважаеми госпожи и господа общински съветници, 
Предлагаме на Вашето внимание план-програмата на Народно читалище „Напредък 1869” град Пирдоп за 2026 г. Съгласно чл. 26а, ал.1 от Закона за народните читалища, председателите на народните читалища на територията на съответната община, ежегодно в срок до 10 ноември, представят на Кмета предложения за своята дейност през следващата година. 
Предложение в законоустановения срок е постъпило от Народно читалище „Напредък 1869” град Пирдоп. 
В план-програмата на Народно читалище „Напредък 1869” град Пирдоп са включени културните събития и изяви, организирани от читалището, както и дейността му през следващата година по отношение на библиотечно-информационната дейност, развитие на любителското художествено творчество, културно-масова дейност.
В изпълнение на чл. 26а, ал. 2 от Закона за народните читалища, Кметът на общината внася направените предложения в Общински съвет, който приема Годишна програма за развитие на читалищната дейност в съответната община. 
План – програмата е предоставена е на всички общински съветници.
И. Джонгов: Давам думата на г-н Тодор Иванов – председател на Постоянната комисия здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп, за да ни запознае със становището на комисията. 
Т. Иванов: На проведеното  заседание на постоянната комисия докладната записка беше разгледана. След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК ЗСПОВОРКМСТ проекта за решение беше одобрен.
 
И. Джонгов: Имате думата за изказвания по Докладната  записка. 
Отношение взеха: 
С. Симеонов помоли председателя на Народно читалище „Напредък 1869”, град Пирдоп да даде информация за гражданите по отношение предвиждащите се кино-прожекции и какво се случва с установените злоупотреби в читалището?
Д. Бикова (Председател на Народно читалище „Напредък 1869”, град Пирдоп) каза, че в най-скоро време ще бъде отворено киното в гр. Пирдоп. Ще има прожекции на най-новите филми, два пъти седмично (петък и събота).  
Относно злоупотребите, отговори че средствата, които липсваха от сметката на читалището са възстановени. Няма информация до момента по подадения сигнал в прокуратурата. 
	Г-жа Бикова даде по-подробна информация по представената план - програма.
Н. Ненчев постави въпрос, относно осигуряване на отоплението в киното през зимния период.
Д. Бикова каза, че отоплението е осигурено, чрез климатици, като се предвижда фоайето да бъде отдадено за кафе.
С. Готев постави въпрос как е заложено в план програмата за 2026 г. стопанисването и  провеждането на търговете по отношение на гората на читалището?
Д. Бикова, отговори че гората е отдадена до октомври 2026 г. Фирмата, която е спечелила търга не е била друг път.

	Други въпроси по докладната нямаше.
И. Джонгов: Предлагам да се гласува предложения проект за решение по докладната записка. (И. Джонгов: зачита проекта за решение).
Моля, гласувайте: 
	Гласували „за” - Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл. 26а, ал. 2 от Закона за народните читалища, след проведеното гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов,                         0 гласа „против” и 0 гласа „въздържал се”, Общински съвет-Пирдоп прие  
РЕШЕНИЕ
   № 152
Общински съвет - Пирдоп, приема План-програма за дейността на Народно читалище „Напредък 1869”, град Пирдоп за 2026 г.

Приложение:
1. План-програма за дейността на Народно читалище „Напредък 1869”, град Пирдоп за               2026 г.
И. Джонгов: Преминаваме към точка 2. от дневния ред, а именно: Докладна записка с рег. № 9002-95 / 12.11.2025 г., относно: Приемане на План-програма за дейността на Народно читалище „Светлина 1910” с. Душанци за 2026 г.

Давам думата на г-н Геров – кмет на Община Пирдоп, за да ни запознае с така представената докладна записка.
А. Геров: Уважаеми госпожи и господа общински съветници, 
Докладната е относно: Приемане на План-програма за дейността на Народно читалище „Светлина 1910”, с. Душанци за 2026 г. В изпълнение на Закона за народните читалища, съгласно чл.26а, ал.1, председателят на Народно читалище „Светлина 1910” с. Душанци представя предложение за своята дейност през 2026 г.
Годишната програма разкрива ресурсите за читалищна дейност на Народно читалище  „Светлина 1910” с. Душанци, обобщава основните акценти в работата на читалището, извежда приоритетните задачи и конкретни дейности по календарен план за 2026 г.	
В изпълнение на чл.26а, ал.2 от Закона за народните читалища, Кметът на общината внася направените предложения в Общински съвет, който приема Годишна програма за развитие на читалищната дейност в съответната община. 
И. Джонгов: Давам думата на г-н Тодор Иванов – председател на Постоянната комисия здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп, за да ни запознае със становището на комисията. 
Т. Иванов: На проведеното  заседание на постоянната комисия докладната записка беше разгледана. След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК ЗСПОВОРКМСТ проекта за решение беше одобрен.

И. Джонгов: Имате думата за изказвания по Докладната  записка. 
Отношение взеха:
К. Петкова, каза, че като председател на Народно читалище  „Светлина 1910”, с. Душанци  няма да гласува по докладната записка.
Г-жа З. Кънева, като кмет на с. Душанци изказа своята благодарност към екипа на Народно читалище  „Светлина 1910”, с. Душанци по отношение на организацията и провеждане на 115-ата годишнина на читалището. 
Въпроси по докладната записка нямаше.
И. Джонгов: Предлагам да се гласува предложения проект за решение по докладната записка. (И. Джонгов: зачита проекта за решение).

Моля, гласувайте: 
	Гласували „за” - Васил Кафеджиев, Георги Панов, Деян Стоев, Иван Джонгов, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл. 26а, ал. 2 от Закона за народните читалища, след проведеното гласуване с 12 гласа „за”, както следва: Васил Кафеджиев, Георги Панов, Деян Стоев, Иван Джонгов, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов, (Кристина Петкова – не участва в гласуването), 0 гласа „против” и 0 гласа „въздържал се”, Общински съвет-Пирдоп прие  
РЕШЕНИЕ
   № 153
Общински съвет - Пирдоп, приема План-програма за дейността на Народно читалище  „Светлина 1910”, с. Душанци за 2026 г.
Приложение:
1. План-програма за дейността на Народно читалище „Светлина 1910”, с. Душанци за                         2026 г.
[bookmark: _GoBack]
Преминаваме към точка 3. от дневния ред, а именно: Докладна записка с рег. № 9002-97 / 17.11.2025 г., относно: Даване на съгласие за допълване на „Схема на преместваемите обекти и елементи на градското обзавеждане по чл.56 от ЗУТ“.
                                              
Давам думата на г-н Геров – кмет на Община Пирдоп, за да ни запознае с така представената докладна записка.
А. Геров: Уважаеми госпожи и господа общински съветници, 
[bookmark: _Hlk213398212]Докладна записка  е относно: Даване на съгласие за допълване на „Схема на преместваемите обекти и елементи на градското обзавеждане по чл.56 от ЗУТ“.В община Пирдоп е  постъпило заявление, относно поставянето на детски атракциони и съоръжения в имоти общинска собственост, а именно:
Поземлен имот с идентификатор 56407.500.3203 ( градска градина) за поставяне на „клатушки, машина за топчета и боксова круша“ и Поземлен имот с идентификатор 56407.500.5021 ( пространство пред ЖП – гара гр. Пирдоп) за поставяне на „ боксова круша“.
Съгласно чл.25 от Наредбата за общинската собственост на Община Пирдоп, отдаването на терени за поставяне на преместваеми съоръжения се извършва след публичен търг или публично оповестен конкурс по схема одобрена от главния архитект на общината.
На заседанието на постоянната комисия беше направено предложение да не се поставя на пред ЖП гарата боксова круша, а да се постави в т.н парк „Върбите“ (парк „Дружба) с идентификатор  56407.500.3561. Разговаряно е със заявителити и той няма против да бъде поставена там.
Очакваме Вашето решение.
И. Джонгов: Давам думата на г-жа Мария Бръмбева – Председател на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп, за да ни запознае със становището на комисията. 
М. Бръмбева: На проведеното заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп,  внесената докладна записка беше разгледана. Проекта за решение беше подкрепен, като беше дадено принципно съгласие за допълване на схемата, след проведеното гласуване с 7 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ. 

И. Джонгов: Имате думата за изказвания по Докладната  записка. 
Отношение взеха: 
С. Готев предложи в проекта за решение да се допълни и третия поземлен идентификатор (56407.500.3561) - парк „Дружба“. 
С. Симеонов: Каква е идеята да се постави боксова круша, като атракцион?
А. Геров: Това Ви го предлагаме, тъй като заявителя каза, че имат опит в тази сфера и че има наблюдения за намаляване на агресията и увреждането на общинска собственост на местата, където са поставени такива съоръжения. Уточни, че ще бъде заплащан наем. 
Д. Стоев: Ще има ли някакъв определен час?
А. Геров: От фирмата казаха, че могат да ограничат работата на съоръженията до определения час, регламентиран в наредбата за обществения ред. Ако има оплаквания напр. тя може да бъде спряна.
С. Готев предложи към по-рано направеното от него предложение за добавяне на трите поземлени идентификатори да се заложи и време на работа на съоръженията, съобразно времето позволено на малолетни/непълнолетни лица (до 22.00 ч.).
А. Готев: Тези съоръжения ще се ползват не са само от малолетни и непълнолетни. Така, че ако има сигнал, че пречат, могат да се ограничи работата им от фирмата. 
Г-н Геров каза, че зависи от общинския съвет дали да бъде изключен от решението поземлен имот с идентификатор 56407.500.5021 ( пространство пред ЖП – гара гр. Пирдоп) или не.	 
С. Готев се съгласи с това, че съоръженията ще се ползват и от пълнолетни лица, но с оглед предотвратяване на шума и опасенията от това дали ще бъдат взети мерки при нарушения предложи към решението да се добави и време за работа на съоръженията.
М. Бръмбева попита, тъй като се взима решение за допълване на схемата на преместваемите обекти и елементи на градското обзавеждане, може ли да се заложи да бъде допълнена схемата, като се посочи определен интервал от време за работа? 
Стефка Иванова (Директор Дирекция ЕПОСТСУиИСДУР при ОбА Пирдоп): Не. Схемата показва в границите на даден имот,  къде точно може да бъде поставен определения обект. След това, съгласно Наредбата за общинската собственост ще има ново решение на общинския съвет за провеждане на търг или публично оповестен конкурс и там може да се заложат някакви специфични условия.

	Други въпроси по докладната нямаше.
С. Готев зачете направеното от него предложение, а именно да се допълни схемата на преместваемите обекти и елементи на градското обзавеждане по чл.56 от ЗУТ, за поземлени имоти с идентификатори 56407.500.3203, 56407.500.5021 и 56407.500.3561. Въпросните съоръжения да работят до 22.00 часа.

Т. Иванов предложи да се подкрепи проекта за решение, като схемата бъде допълнена и с поземлен имот с идентификатор 56407.500.3561 - парк „Дружба“. 
 
Пристъпи се към гласуване на направените предложения. 
И. Джонгов: Подлагам на гласуване предложението на г-н Готев (И. Джонгов зачита проекта за решение).

Моля, гласувайте: 
	Гласували „за” - Деян Стоев, Лало Кирилов, Ненко Павлов, Станислав Готев; 
          Гласували „против” – Георги Панов, Кристина Петкова, Ненко Ненчев, Тодор Иванов;  
	Гласували  „въздържал се” – Васил Кафеджиев, Иван Джонгов, Мария Бръмбева, Силвия Георгиева, Симеон Симеонов;

На основание чл. 21, ал. 1, т. 8 от Закона за местното самоуправление и местната администрация, чл. 8, ал. 1, от Закона за общинската собственост, след проведеното поименно гласуване с 4 гласа „за”, както следва: Деян Стоев, Лало Кирилов, Ненко Павлов, Станислав Готев,  4 гласа „против” - Георги Панов, Кристина Петкова, Ненко Ненчев, Тодор Иванов и 5 гласа „въздържал се” - Васил Кафеджиев, Иван Джонгов, Мария Бръмбева, Силвия Георгиева, Симеон Симеонов, Общински съвет-Пирдоп прие  
РЕШЕНИЕ
№ 154
Общински съвет – Пирдоп не дава съгласие да бъде допълнена схемата на преместваемите обекти и елементи на градското обзавеждане по чл.56 от ЗУТ, за поземлени имоти с идентификатори 56407.500.3203,  56407.500.5021 и 56407.500.3561, с ограничено работно време до 22.00 часа. 

И. Джонгов: Подлагам на гласуване направеното предложение от г-н Т. Иванов, като схема се допълни и с поземлен имот с идентификатор 56407.500.3561. (И. Джонгов зачита проекта за решение).

Моля, гласувайте: 
	Гласували „за” - Васил Кафеджиев, Георги Панов, Иван Джонгов, Кристина Петкова, Лало Кирилов, Мария Бръмбева, Ненко Ненчев, Силвия Георгиева, Симеон Симеонов, Тодор Иванов;  
          Гласували „против” – Деян Стоев, Станислав Готев;
	Гласували  „въздържал се” – Ненко Павлов;

На основание чл. 21, ал. 1, т. 8 от Закона за местното самоуправление и местната администрация, чл. 8, ал. 1, от Закона за общинската собственост, след проведеното поименно гласуване с 10 гласа „за”, както следва: Васил Кафеджиев, Георги Панов, Иван Джонгов, Кристина Петкова, Лало Кирилов, Мария Бръмбева, Ненко Ненчев, Силвия Георгиева, Симеон Симеонов, Тодор Иванов,  2 гласа „против” - Деян Стоев, Станислав Готев и 1 гласа „въздържал се” - Ненко Павлов, Общински съвет-Пирдоп прие  
РЕШЕНИЕ
№ 155
Общински съвет – Пирдоп приема направеното предложение в проекта за решение по докладната записка да бъде добавен поземлен имот с идентификатор 56407.500.3561. 

И. Джонгов: Подлагам на гласуване цялостния проект за решение. (И. Джонгов зачита проекта за решение).
Моля, гласувайте: 
	Гласували „за” - Васил Кафеджиев, Георги Панов, Иван Джонгов, Кристина Петкова, Лало Кирилов, Мария Бръмбева, Ненко Ненчев, Силвия Георгиева, Симеон Симеонов, Тодор Иванов;  
          Гласували „против” – Деян Стоев;
	Гласували  „въздържал се” – Ненко Павлов, Станислав Готев;

На основание чл. 21, ал. 1, т. 8 от Закона за местното самоуправление и местната администрация, чл. 8, ал. 1, от Закона за общинската собственост, след проведеното поименно гласуване с 10 гласа „за”, както следва: Васил Кафеджиев, Георги Панов, Иван Джонгов, Кристина Петкова, Лало Кирилов, Мария Бръмбева, Ненко Ненчев, Силвия Георгиева, Симеон Симеонов, Тодор Иванов,  1 гласа „против” - Деян Стоев и 2 гласа „въздържал се” - Ненко Павлов, Станислав Готев Общински съвет-Пирдоп прие  
РЕШЕНИЕ
№ 156
Общински съвет – Пирдоп дава съгласие да бъде допълнена схемата на преместваемите обекти и елементи на градското обзавеждане по чл.56 от ЗУТ, за поземлени имоти с идентификатори 56407.500.3203,  56407.500.5021 и 56407.500.3561. 

И. Джонгов: Преминаваме към точка 4. от дневния ред, а именно: Докладна записка, с рег. № 9002-96 / 17.11.2025 г, относно: Кандидатстване на община Пирдоп по Подпрограма „Енергийна ефективност на общинските училища и детски градини“ (ЕЕОУДГ) към Инвестиционната програма за климата (ИПК) на Националния доверителен екофонд.
   Давам думата на г-н Геров – кмет на Община Пирдоп, за да ни запознае с така представената докладна записка.
А. Геров: Уважаеми дами и господа общински съветници,
Националният доверителен екофонд отправя покана към общините в Република България, собственици на сградите на общинските училища и детски градини за представяне на проектни предложения за финансиране по Подпрограма „Енергийна ефективност на общински училища и детски градини“.
Размерът на безвъзмездната финансова помощ от НДЕФ е до 70% от стойността (с ДДС) на действително извършените допустими разходи за строително-монтажни работи и доставка на оборудване, като проекта може да бъде изпълнен в цялост с  комбинирано финансиране от Фонд ФЛАГ под формата на инвестиционен заем. 
Допустими за финансиране по Подпрограма ЕЕОУДГ на НДЕФ са единствено строително-монтажни работи (СМР) и доставка на оборудване за изпълнението на пакет енергоспестяващи мерки, предвидени в Доклада от обследването за енергийна ефективност на следните видове обекти:
-	Общински училища;
-	Общински детски градини
Крайният срок за подаване на проектно предложение по програмата е 10.12.2025 г., като необходимото условие за кандидатстване е наличието на Решение на Общинския съвет, с което се изразява съгласие за кандидатстване и съфинансиране на проектното предложение.
С оглед на възможността за ремонт на сградата на НУ „Тодор Г. Влайков“, както и повишаване на енергийната и ефективност, община Пирдоп може да кандидатства с проектно предложение: „Въвеждане на мерки за енергийна ефективност на Начално училище „Тодор Генчов Влайков“ находящ се в УПИ I за „Основно училище“, кв. 44 по плана на гр. Пирдоп“.
И. Джонгов: Давам думата на г-жа Мария Бръмбева – Председател на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп и на г-н Тодор Иванов – председател на Постоянната комисия здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп, за да ни запознаят със становищата на комисиите. 
М. Бръмбева: На проведеното заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп,  внесената докладна записка беше разгледана. Проекта за решение беше подкрепен след проведено гласуване с 7 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ.
Т. Иванов: На проведеното  заседание на постоянната комисия докладната записка беше разгледана. След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК ЗСПОВОРКМСТ проекта за решение беше одобрен.

И. Джонгов: Имате ли въпроси по докладната записка?
Отношение взеха:
С. Симеонов: Какво се предвижда?
А. Геров: В Доклада за енергийно обследване на сградата са предписани следните  мерки:
· Топлинно изолиране на външни стени – като изолацията се предвижда да се направи отвътре.
· Топлинно изолиране на покрив
· Топлинно изолиране на под - Под на отопляем етаж над неотопляем сутерен
· Подмяна на прозорци и врати
· Мерки при генериране на топлина - монтаж на Високотемпературен инверторен термопомпен агрегат с въздушно охлаждане
· Тръбна или въздухопроводна мрежа - изграждане на  нова отоплителна инсталация с алуминиеви радиатори
· Мерки по системите за осветление - Предвижда се доставка и монтаж на LED осветители
· Фотоволтаична инсталация за собствени нужди, без отдаване на енергия в мрежата
Общата стойност на предписаните мерки е в размер на: 1 297 849,73 лв.
Съфинансирането от общината в размер на 30% от общата стойност на предписаните мерки е в размер на:  389 354,92 лв.
Предвид категорията на строежа (3 – та) и издаването на разрешение за строеж  съгласно Закона за устройство на територията в техническия проект трябва да се включат и дейности по част Пожаробезопасност, изпълнението на която се финансира изцяло от общината, тъй като същата е извън предписания пакет от мерки в доклада, но е задължителна част за издаване на разрешение за строеж.
Предвидената част Пожаробезопасност (изграждане на противопожарна инсталация) е в размер на: 104 547,91 лв.
Общата стойност за съфинансирана от страна на общината е сбора от 30% от общата стойност на предписаните мерки  в размер на:  389 354,92 лв. и Предвидената част Пожаробезопасност в размер на: 104 547,91 лв. тоест общо в размер на: 493 902,83 лв. 
Всички посочени суми са с ДДС.

Други въпроси по докладната записка нямаше.
И. Джонгов: Предлагам да се гласува проекта за решение по докладната записка. (И. Джонгов зачита проекта за решение).

Моля, гласувайте: 
	Гласували „за” - Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с отправената покана за кандидатстване по Подпрограма „Енергийна ефективност на общинските училища и детски градини“ (ЕЕОУДГ) към Инвестиционната програма за климата (ИПК)“ на Националният доверителен екофонд, след проведеното гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов,  0 гласа „против” и 0 гласа „въздържал се”, Общински съвет-Пирдоп прие  
РЕШЕНИЕ
   № 157
1. Общински съвет – Пирдоп дава съгласие за кандидатстване на Община Пирдоп по Подпрограма „Енергийна ефективност на общинските училища и детски градини“ (ЕЕОУДГ) към Инвестиционната програма за климата (ИПК)“ на Националният доверителен екофонд.
2. Общински съвет – Пирдоп дава съгласие за съфинансиране, предоставено като инвестиционен заем от Фонд Флаг, за дейностите по проекта, кото са извън обхвата на безвъзмездното финансиране от НДЕФ до пълната стойност на заложените строително-монтажни работи (СМР) по изпълнението на пакет енергоспестяващи мерки, описани в Доклада от обследването за енергийна ефективност за конкретния обект, описан във Формуляра за кандидатстване.  
3. Общински съвет – Пирдоп възлага на Кмета да създаде необходимата организация за подготовка и кандидатстване на общината по Подпрограма „Енергийна ефективност на общинските училища и детски градини“ (ЕЕОУДГ) към Инвестиционната програма за климата (ИПК)“ на Националният доверителен екофонд.

И. Джонгов: Преминаваме към точка 5. от дневния ред, а именно: Докладна записка с рег. № 9002-103 / 21.11.2025 г, относно: Даване на съгласие Община Пирдоп да кандидатства по Целева програма „Подобряване на материалната база на Домашен социален патронаж“ към Фонд “Социална закрила“ с проектно предложение „Закупуване на ново кухненско оборудване на Домашен социален патронаж в община Пирдоп”  и  осигуряване на  11% съфинансиране от общия бюджет.

 Давам думата на г-н Геров – кмет на Община Пирдоп, за да ни запознае с така представената докладна записка.
А. Геров: Уважаеми госпожи и господа общински съветници, 
Фонд "Социална закрила" е второстепенен разпоредител с бюджет към Министерството на труда и социалната политика осигуряващ финансиране на дейности и мероприятия, свързани с провежданите политики в областта на социалното подпомагане.
Със Заповед № РД25-12/10.11.2025 г. е обявена процедура за набиране на проектни предложения за финансиране по Целева програма „Подобряване на материалната база на Домашен социален патронаж" към Фонд „Социална закрила“ (ФСЗ).  Целта е осигуряване на помощ и подкрепа, насочена към организиране на ежедневния живот на възрастните хора и лицата със специфични потребности, с оглед запазването им по-дълго време в тяхната обичайна домашна среда, както и ограничаване на социалната изолация и предотвратяване настаняването в институция. Процедурата има за цел да подпомогне социалната дейност в общините в България чрез обновяване/създаване на подходяща и ефективна социална инфраструктура, оптимизиране на условията на труд, осигуряване на съвременно и енергоспестяващо оборудване на Домашен социален патронаж. За финансиране могат да кандидатстват общини, които управляват Домашен социален патронаж със собствен ресурс и не са възложили приготвянето и/или доставянето на храната за крайните получатели на външен доставчик по реда на Закона за обществените поръчки.
Програмата ще се изпълнява до 27.11.2026 г., като срокът за кандидатстване с проектни предложения  е до 27.02.2026 г.
Допустими за финансиране са дейностите по оборудване/обзавеждане и строително-монтажни работи по отношение на материалната база на управлявания от общините Домашен социален патронаж.
Финансовият ресурс на Целевата програма е до 2 500 000 лв. или 1 278 229,70 евро, като финансирането на проектните предложения е до изчерпване на определения общ финансов ресурс. Проектите се разглеждат по реда на тяхното регистриране в деловодната система на ФСЗ.
Задължително условие на програмата е общината да осигури минимум 10% съфинансиране от общия бюджет. Община Пирдоп има възможност да кандидатства с проектно предложение за закупуване на оборудване и обзавеждане на ДСП, като допустимата финансова рамка на проекта е следната:
· Максимална обща  стойност на проектното предложение – 45 000 лв.
· Съфинансиране от кандидата – 11% от общия бюджет на проектното предложение – 4 950 лв. с ДДС.
· Финансиране от ФСЗ – 40 050 лв. с ДДС.

И. Джонгов: Давам думата на г-жа Мария Бръмбева – Председател на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп и на г-н Тодор Иванов – председател на Постоянната комисия здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп, за да ни запознаят със становищата на комисиите. 
М. Бръмбева: На проведеното заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп,  внесената докладна записка беше разгледана. Проекта за решение беше подкрепен след проведено гласуване с 7 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ.
Т. Иванов: На проведеното  заседание на постоянната комисия докладната записка беше разгледана. След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК ЗСПОВОРКМСТ проекта за решение беше одобрен.

И. Джонгов:  Имате ли въпроси по докладната записка?
Отношение взеха:
С. Симеонов: Какво се предвижда, ако се спечели проекта?
А. Геров: Оборудване за Домашен социален патронаж. 
Т. Иванов: На заседанието на постоянната комисия г-жа Мачканова, каза защо е предвидено 11 % съфинансиране. Моля да представи отново информацията.
Г-жа Мачканов отговори, че се предвижда 11 % съфинансиране, тъй като при оценяване на проекта ще се получават 11 точки.  

И. Джонгов: Предлагам да се гласува проекта за решение по докладната записка. (И. Джонгов зачита проекта за решение).

Моля, гласувайте: 
	Гласували „за” - Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл. 21, ал. 1, т. 8 и т. 23 и чл. 17, ал. 1, т. 7 от Закона за местното самоуправление и местната администрация, след проведеното поименно гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов,  0 гласа „против” и 0 гласа „въздържал се”, Общински съвет-Пирдоп прие  
РЕШЕНИЕ
   № 158
1. Общински съвет – Пирдоп дава съгласие за кандидатстване по Целева програма „Подобряване на материалната база на Домашен социален патронаж" към Фонд „Социална закрила“ с проектно предложение „Закупуване на ново кухненско оборудване на Домашен социален патронаж в община Пирдоп“.
2. Общински съвет – Пирдоп дава съгласие  за осигуряване на 11% съфинансиране от общия бюджет в размер на 4 950 лева.
3. Общински съвет – Пирдоп възлага на Кмета на Община Пирдоп да създаде необходимата организация за подготовка, подаване и реализиране на проектното предложение.

Г. Панов: По процедура. Ако може да се даде почивка.
В. Кафеджиев: Предлагам да се продължи работата на общинския съвет и да няма почивка.

Л. Кирилов напусна заседанието. В залата присъстват 12 общински съветника.

	И. Джонгов: Подлагам на гласуване предложенията, относно продължаване на работата на общинския съвет с почивка или без такава.
Моля, гласувайте: 
	Гласували „за” - Васил Кафеджиев, Деян Стоев, Иван Джонгов, Мария Бръмбева, Ненко Павлов, Силвия Георгиева, Симеон Симеонов; 
          Гласували „против” – няма; 
	Гласували  „въздържал се” – Георги Панов, Кристина Петкова, Ненко Ненчев, Станислав Готев, Тодор Иванов;  

На основание чл. 21, ал. 1, т. 23 от Закона за местното самоуправление и местната администрация, след проведеното гласуване с 7 гласа „за”, както следва: Васил Кафеджиев, Деян Стоев, Иван Джонгов, Мария Бръмбева, Ненко Павлов, Силвия Георгиева, Симеон Симеонов,  0 гласа „против” и 5 гласа „въздържал се” - Георги Панов, Кристина Петкова, Ненко Ненчев, Станислав Готев, Тодор Иванов,  Общински съвет-Пирдоп прие
РЕШЕНИЕ
№ 159
Общински съвет-Пирдоп реши да продължи работата си до изчерпване на дневния ред за заседанието без почивка.

И. Джонгов: Преминаваме към точка 6. от дневния ред, а именно: Докладна записка с рег. № 9002-102 / 19.11.2025 г, относно: Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци.

А. Геров: Уважаеми госпожи и господа общински съветници, 
Във връзка с постъпило писмено искане от Областна дирекция „Земеделие” София област за предоставяне на имоти – полски пътища, попадащи в масиви за ползване, предлагам на Вашето внимание проекта за решение, който Ви е предоставен. 

Т. Иванов напусна заседанието. В залата присъстват 11 общински съветника.

И. Джонгов: Давам думата на г-жа Мария Бръмбева – Председател на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп, за да ни запознае със становището на комисията. 
М. Бръмбева: На проведеното заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп,  внесената докладна записка беше разгледана. Проекта за решение беше подкрепен след проведеното гласуване с              7 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ, като срок за изпълнение на решението е до 31.01.2026 г.

И. Джонгов: Имате ли въпроси по докладната записка? Няма.

Л. Кирилов се присъедини към заседанието. В залата присъстват 12 общински съветника.

И. Джонгов: Предлагам да се гласува проекта за решение по докладната записка. (И. Джонгов зачита проекта за решение).

Т. Иванов се присъедини към заседанието. В залата присъстват 13 общински съветника.

Моля, гласувайте: 
	Гласували „за” - Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл. 21, ал. 1, т. 8 от Закон за местното самоуправление и местната администрация, чл. 37в, ал. 16 от Закона за собствеността и ползването на земеделските земи, чл. 75б от Правилника за прилагане на Закон за собствеността и ползването на земеделските земи, след проведеното поименно гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Силвия Георгиева, Симеон Симеонов, Станислав Готев, Тодор Иванов,  0 гласа „против” и 0 гласа „въздържал се”, Общински съвет-Пирдоп прие
РЕШЕНИЕ
   № 160
          1. Общински съвет – Пирдоп дава съгласие общински имоти – полски пътища в землището на гр. Пирдоп и землището на с. Душанци, попадащи в масиви за ползване на съответния ползвател да бъдат отдадени под наем, по цена в размер на средното годишно рентно плащане за съответното землище.
          2. Общински съвет – Пирдоп възлага на Кмета на Община Пирдоп в 7-дневен срок от влизането в сила на решението да издаде заповед за цената на имотите – полски пътища, включени в разпределените масиви за ползване, в размер на средното годишно рентно плащане за съответното землище. Заповедта да се публикува на интернет страницата на общината, като в едномесечен срок от нейното издаване ползвателите да внесат по банкова сметка на общината сумата за определените за ползване полски пътища.
          3. Задължава ползвателите, на които са предоставени полските пътища, да осигурят достъп до имотите, декларирани и заявени за ползване в реални граници.
          4. Общински съвет – Пирдоп възлага на Кмета на Община Пирдоп да сключи договори за една стопанска 2025 – 2026 година, с ползвателите на които са предоставени имотите – полски пътища, включени в разпределените масиви за ползване, внесли дължимата сума за предоставените имоти в общината, в размер на средното годишно рентно плащане за съответното землище. 
	 5. Срок за изпълнение на решението до 31.01.2026 г.


Заседанието на Общински съвет - Пирдоп приключи своята работа, поради изчерпване на дневния ред.
Пълен запис от заседанието на Общински съвет – Пирдоп е наличен на сайта на Община Пирдоп.


             Протоколист: 		                      ПРЕДСЕДАТЕЛ НА ОбС-ПИРДОП:
                (М. Кръстева)				                                   (ИВАН ДЖОНГОВ)

